# Adatvédelmi tájékoztató álláspályázatra beküldött önéletrajzok kezeléséről

Az Ön által megadott személyes adatainak védelme kiemelten fontos a Derula Gyártó és Kereskedelmi Kft. (továbbiakban Derula Kft., vagy Adatkezelő) számára. A Derula Kft., az internet használata útján, részére eljuttatott valamennyi személyes adatot ugyanolyan magas szintű védelemmel kezeli, mintha azokat egyéb úton vagy formában bocsátották volna rendelkezésére. Az önéletrajz elektronikus úton történő benyújtása során a http://www.derula.hu weboldalon elektronikusan megadott személyes adatokat a Derula Kft. kezeli. A Felhasználó (továbbiakban Felhasználó vagy Érintett) által az interneten keresztül történő önéletrajz beküldés során megadott adatok valódiságáért és pontosságáért az Adatkezelő nem felel.

1. **Az adatkezelő adatai**

* Adatkezelő megnevezése: Derula Gyártó és Kereskedelmi Kft.
* Adatkezelő rövidített elnevezés: Derula Kft.
* Adatkezelő cégjegyzékszáma: 16-09-012638
* Adatkezelő székhelye: [5000 Szolnok, Újszászi út 11.](https://www.google.hu/maps/place/5000+Szolnok+%C3%9Ajsz%C3%A1szi+%C3%BAt+11.)
* Adatkezelő e-elérhetősége: adatvedelem@derula.hu
* Adatkezelő képviselője: Dr. Enrico Bonzano, Massimo Bonzano, Szabó Noémi
* Adatvédelmi tisztviselő: Gáll Attila
* E-mail cím: [attila.gall@rollingconsulting.hu](mailto:attila.gall@rollingconsulting.hu)>
* Telefonszám: +36-70 940 0986

1. **Az adatvédelemmel kapcsolatos jogszabályok**

Az Adatkezelő adatkezelési gyakorlata során mindig alkalmazza és betartja a rá és tevékenységére vonatkozó hatályos jogi szabályozást, különösen a következőket:

* Az Európai Parlament és a Tanács 2016/679 rendeletét, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet).
* A 2011. évi CXII. törvényt, az információs önrendelkezési jogról és az információszabadságról (Infotv.).

1. **Az adatkezelés célja**

Az Adatkezelő nyitott, vagy jövőben meghirdetésre kerülő pozíciói esetében a megkapott önéletrajzban szereplő adatok alapján dönt arról, hogy a jelöltek közé felveszi-e az önéletrajz beküldőjét. Tájékoztatja a Felhasználót, amennyiben ez a helyzet fennáll és kapcsolatfelvételt kezdeményez vele. Az adatkezelő csak azokkal a jelöltekkel veszi fel a kapcsolatot, akik az adatkezeléshez hozzájárulásukat megadták, azokkal nem, akik nem adták meg a hozzájárulásukat, vagy azt visszavonták. Az Adatkezelő a leírt céltól eltérően nem használja fel az Érintett személyes adatait.

1. **Az adatkezelés jogalapja**

Az adatkezelésre a Felhasználók önkéntes és kifejezett hozzájárulásával kerül sor. A hozzájárulás megadása az Adatkezelő <http://www.derula.hu/> weboldalán, az elektronikus formában [info@derula.hu](mailto:info@derula.hu) mailcímre elküldött önéletrajz elküldésével és ezen tájékoztató egyidejű elektronikus elolvasásával és elfogadásával történik meg.

1. **A kezelt adatok köre**

Az Adatkezelő nyitott, vagy jövőben meghirdetésre kerülő pozíciói betöltéséhez keres alkalmas jelölteket. A jelentkezők alkalmasságáról, első körben csak úgy tudnak meggyőződni, hogy ha a jelentkezők az Adatkezelő rendelkezésére bocsátják az önéletrajzukat. Amennyiben a jelentkezők nem bocsátják az Adatkezelő rendelkezésére az önéletrajzukat, az Adatkezelő nem tudja megvizsgálni azt, hogy a jelentkező alkalmas lehet-e a meghirdetett pozícióra. A kezelt személyes adatok köre az önéletrajzban szereplő személyes adatok (pl.: név, fénykép, születési hely és idő, lakcím, telefonszám, e-mail cím, tanulmányi adatok, egyéb személyes adatok stb.).

1. **Az adatkezelés időtartama**

* Az Adatkezelő az önéletrajz küldéssel kapcsolatos személyes adatokat alapesetben addig kezeli, amíg a Felhasználó a hozzájárulását vissza nem vonja. A Felhasználó a hozzájárulását bármikor, díjmentesen visszavonhatja elektronikus, vagy postai úton. Az Adatkezelő a tudomásszerzést követően 15 napon belül intézkedik a személyes adatok törléséről. Amennyiben nem történik visszavonás a hozzájárulás esetében, úgy önéletrajzának beérkezését követő két évig őrizzük meg adatbázisunkban adatait, önéletrajzát.
* Amennyiben az önéletrajzra, álláspályázatra reagáló e-mail kiküldése után, olyan automatikus email üzenet érkezik vissza az Adatkezelőnek, hogy az email cím már nem érhető el, vagy már nem a hozzájárulást megadó Érintett használja, akkor az email címhez kapcsolódó összes személyes adat törlésére intézkedik a tudomásszerzést követő 15 napon belül.
* A visszavonáshoz való jog nem érinti a visszavonás előtt a hozzájárulás alapján végrehajtott adatkezelés jogszerűségét.

1. **Az Érintett jogai személyes adatainak kezelésével kapcsolatban**

* Átlátható tájékoztatást kapjon az adatainak kezelésével kapcsolatban.
* Visszajelzést kapjon az adatkezelés folyamatban levőségéről és az átlátható tájékoztatásban szereplő információkat megkapja.
* A rá vonatkozó pontatlan személyes adatokat helyesbítsék, vagy a hiányos személyes adatokat kiegészítsék.
* A rá vonatkozó személyes adatokat töröljék.
* Kérésére az Adatkezelő az adatkezelést korlátozza.
* Személyes adatait megfelelő formátumban megkapja és azokat más adatkezelőnek továbbítsa.

1. **A személyes adatok törlése**

* Az Adatkezelő törli az Érintett személyes adatait, ha a hozzájárulását visszavonja a 6. pontban foglaltak szerint.
* Amennyiben az Érintett kéri személyes adatainak törlését az Adatkezelő 15 napon belül törli azokat.
* Amennyiben az önéletrajzra, álláspályázatra reagáló e-mail kiküldése után, olyan automatikus email üzenet érkezik vissza az Adatkezelőnek, hogy az email cím már nem érhető el, vagy már nem a hozzájárulást megadó érintett használja, akkor az email címhez kapcsolódó személyes adatok törlésére intézkedik az Adatkezelő, a tudomásszerzést követő 15 napon belül.
* Amennyiben a Nemzeti Adatvédelmi és Információszabadság Hatóság vagy a bíróság az Érintett személyes adatainak törlését kéri, akkor az a jogerős határozatban, végzésben foglaltak szerint történik meg.

1. **Az adatok megismerése**

Az adatkezelés időtartama alatt, az adatkezeléssel érintett adatokat az Adatkezelő által foglalkoztatott munkavállalók, feladatuk ellátáshoz szükséges ideig és mértékben ismerhetik meg, titoktartási kötelezettség terhe mellett.

1. **Adattovábbítás**

Az Adatkezelő a rendelkezésére bocsátott személyes adatokat, a 11. pontban megnevezett adatfeldolgozón, valamint a hatályos jogszabályokban megfogalmazott előírások kivételével, harmadik félnek nem továbbítja.

1. **Adatfeldolgozás**

Az Adatkezelő, az 5. pontban felsorolt személyes adatok kezelése során fenntartja a jogot, az adatok tárolásának és rendelkezésre állásának biztosítása érdekében, tárhely szolgáltatás céljából adatfeldolgozót vesz igénybe.

Adatfeldolgozó neve: DATATRANS INTERNET Kft.

székhelye: [8000 Székesfehérvár, Budai út 9-11. II. em. 24.](https://www.google.hu/maps/place/8000+Sz%C3%A9kesfeh%C3%A9rv%C3%A1r+Budai+%C3%BAt+9-11.+II.+em.+24.)

adatkezeléssel összefüggő tevékenysége: honlap üzemeltetés, domain és tárhely szolgáltatás

Más célból az Adatfeldolgozót nem veszi igénybe az Adatkezelő. Az adatfeldolgozás időtartamát az Adatkezelő és az Adatfeldolgozó közötti hatályos szerződés tartalmazza.

Az Adatkezelő adatfeldolgozót nem vesz igénybe ezen adatkezelés során.

1. **Az Érintett jogérvényesítési lehetőségei**

* Személyes adataival kapcsolatos jogait az Adatkezelőnél, az 1. pontban felsorolt elérhetőségeken keresztül érvényesítheti. Az Adatkezelő a hatályos szabályozások alapján a hozzá beérkezett kérelmet, panaszt kezeli és az eljárás eredményéről az Érintettet tájékoztatja.
* Az Érintett az Adatkezelő adatkezelési tevékenységével kapcsolatos panaszával a Nemzeti Adatvédelmi és Információszabadság Hatósághoz (cím: 1125 Budapest, Szilágyi Erzsébet fasor 22/C., weboldal: [www.naih.hu](http://www.naih.hu)) fordulhat.
* Az Érintett jogosult bírósági eljárást indítani az Adatkezelő tevékenységi helye szerint illetékes bíróságon, amennyiben a hatályos jogszabályok szerinti jogait az Adatkezelő megsértette.

1. **Titoktartás**

Az Adatkezelő, a partnerei, ügyfelei személyére, adataira, az Adatkezelővel fennálló üzleti kapcsolataira vonatkozó valamennyi információt üzleti titokként kezeli.

1. **Adatbiztonsági intézkedések**

Az Adatkezelő rendelkezésére bocsátott és általa kezelt személyes adatokat saját tulajdonú és üzemeltetésű, illetve a 11. pontban megjelölt Adatfeldolgozó által üzemeltetett szervereken tárolja. Az említett szerverek, a jogosulatlan felhasználás és az azzal kapcsolatos visszaélések megelőzése érdekében, korszerű, a technológiai fejlettségnek megfelelő műszaki és üzemeltetési biztonsági intézkedések vannak védve. Az Adatkezelő és az Adatfeldolgozó biztonsági eljárásaikat rendszeresen ellenőrzik és a technológiai fejlődéssel összhangban fejlesztik.

1. **Az adatkezelési tájékoztató módosításának lehetősége**

Az Adatkezelő fenntartja a jogot, hogy jelen adatkezelési tájékoztatót a felhasználók értesítése mellett, egyoldalúan módosítsa.